TIC Podnanos

Otroška lutkovna predstava
2017-12-08 18:00 UTC
TURISTIČNO DRUŠTVO PODNANOS
vas vabi na ogled
otroške lutkovne predstave ” SALON EKSPON”,
ki bo v petek, 8. 12. 2017 ob 18. uri
v kulturni dvorani v Podnanosu.

Predstava Salon Expon pripoveduje o spreminjanju lastnega jaza oz. kaj se zgodi,
ko znana pravljična bitja izgubijo svoje prepoznavne lastnosti
(Ostržek ostane brez dolgega nosu, Pepelka dobi biserno obleko, Trije prašički hujšajo …)?
Predstavo, katere besedilo je napisala Jana Kolarič in lutke zanjo izdelal Jože Zajec,
igrajo nekdanji učenci vipavske osnovne šole, ki so v svojih osnovnošolskih letih vzljubili lutke,
ljubezen do njih pa ni popustila niti sedaj, ko so že odrasli.
Odločili, so se da spet združijo svoje lutkarske moči in naredijo pričujočo predstavo.

Miklavžev pohod in miklavževanje
2017-12-03 14:00 - 17:00
MIKLAVŽEVANJE in MIKLAVŽEV POHOD
bo v nedeljo, 3. 12. 2017.

Zbrali se bomo pred šolo v Podnanosu ob 12.45. uri in
se skupaj peš odpavili do cerkve svetega Miklavža.

Sveta maša ob 14.uri pri cerkvi svetega Miklavža.

Po maši nas bo obiskal dobri mož – sveti Miklavž s svojim spremstvom.

Vljudno vabljeni.
Udeležba pohoda na LASTNO ODGOVORNOST.

Organizator miklavževanja: TD Podnanos v sodelovanju s
KS Podnanos, KS Lozice, KS Gradišče in KTŠD Zdravljica Lozice

Organizator pohoda: TD Podnanos

Obletnica dramske sekcije "Ga pihnemo"
2017-12-02 08:00 - 17:00
Dramska sekcija “Ga Pihnemo”,
ki deluje v okviru Turističnega društva Podnanos
bo 2. 12. 2017
praznovala 10-obletnico delovanja društva.

Delavnica izdelovanja adventnih venčkov
2017-11-24 17:30
Turistično društvo Podnanos
vas vabi na delavnico
izdelovanja adventnih venčkov.

Delavnica bo potekala v Župnijskem domu v Podnanosu
v petek, 24. 11. o 17:30 uri.
Lepo vabljeni.

Film Zdravica v Dravljah v Ljubljani
2017-11-18 19:45
V soboto, 18. novembra bo ob 19:45
v dvorani nove cerkve (po večerni sv. maši)
predstavitev in ogled filma Zdravica.

Igrano-dokumentarni film o nastanku upesnitve slovenske himne je posnelo TD Podnanos s svojimi člani in odličnimi igralci.
Pred filmom, ki traja eno uro, bo pogovor z režiserjem Nejcem Furlanom, ki ga bo vodil Sergej Valijev.
Film bo v naši župniji predvajan ravno na 100-obletnico prve izvedbe Zdravljice.

Lepo vabljeni!

Beseda o filmu:
Zgodba o slovenski himni sega že v leto 1843, ko je takratni šembiski duhovnik Matija Vertovec, dal pobudo Francetu Prešernu, naj v vezane vrstice zloži hvalnico vinski trti. To sporočilo je objavil v sestavku Vinske trte hvala v tretji številki Kmetijskih in rokodelskih novic, 19. julija, že v prvem letu njihovega izhajanja. Pesnik ljubezni se je na to odzval in leto kasneje napisal napitnico Zdravico, ki jo je uglasbilo preko dvajset skladateljev. Eden izmed njih je bil tudi naš rojak iz Podnanosa Stanko Premrl. Njegova melodija je bila prvič izvedena pred 100 leti v ljubljanski dvorani Union 18. novembra 1917 pod taktirko Mateja Hubada na prireditvi slovenske matice. Med množico ljudi se je njegova melodija hitro prijela in postala ponarodela. Melodija naj mu bi prišla v uho v času počitnic leta 1905, ki jih je preživljal v domači vasi. Redno je zahajal tudi v sosednjo vas na Lozice, kjer je imel stric trgovino. V njej sta bili zaposleni tudi njegovi dve sestri. Že na poti do Lozic je imel v mislih melodijo Prešernove Zdravljice, zato si je prve note zapisal kar na papirnato vrečko – škrtoc, ki sta mu jo dali sestri. Pri rosnih 25 letih pa jo je zaključil na Dunajskem konservatoriju.
Vse to in še več je bilo prikazano v filmu Zdravica, ki je bil prvič prikazan širši množici ljudi v Vipavi v kulturnem domu v petek, 23. 6. 2017. Dan kasneje pa je bila premiera filma v Podnanosu, rojstnem kraju slovenske himne, na starem placu pred cerkvijo svetega Vida.

Prvi pobudnik za snemanje filma o nastanku slovenske himne je bil Jadran Strle, ki je tudi začel s Turističnim društvom Podnanos snemati film, vendar je njegova smrt delo prekinila. Nekaj let kasneje so se na pobudo predsednika Stojana Vitežnika člani Turističnega društva Podnanos skupaj z dramsko skupino »Ga pihnemo«, ki deluje v okviru Turističnega društva Podnanos odločili, da skušajo ponovno zbrati ekipo in posneti film o Zdravljici, saj marsikateri Slovenec ne ve, kdo je avtor in kdo skladatelj slovenske himne, še manj pa, da je pobudo za nastanek Zdravljice dal vsestranski duhovnik iz Št. Vida, Matija Vertovec.
Film je bil posnet v organizaciji Turističnega društva Podnanos in Občine Vipava pod vodstvom mladega režiserja in scenarista Nejca Furlana. Snemalno vlogo je prevzela studijska ekipa DD Studio Projekcija – Dominik Vrčon.
Pri snemanju filma je sodelovalo okrog 150 igralcev. Glavne vloge so odigrali člani dramske skupine s številni nadarjenimi igralci iz Podnanosa in okolice. Poleg tega so priskočili na pomoč tudi MePZ Stanko Premrl Podnanos, Folklorno društvo iz Vipave in društvo aleksandrink iz Prvačine. Glavne vloge v filmu so odigrali Vasilij Starc – Matija Vertovec, Bruno Andlovec – France Prešeren, Dejan Slokar – Premrl v času študija na Dunaju, Ljubo Frelih – Premrl v zrelejših letih v Ljubljani, Marjan Vovk in Lucija Žgur – oče in mati Stanka Premrla, Ivica Petrič – gospodinja Matija Vertovca, Tereza Vitežnik in Andreja Pižent Trošt – sestri Stanka Premrla, Blaž Gantar – Premrlov prijatelj iz Dunaja, Silvan Bratož – župnik v Št. Vidu, Valter Pipan – gostilničar, Miha Božič, Tine Božič, Matija Fabčič in Martin Fabčič – Premrlovi prijatelji.
Veseli smo bili množičnega obiska od vse povsod, ki je napolnil celoten trg sv. Vida. Z bučnim aplavzom so nakazali zadovoljstvo nad posnetim filmom. Članom Turističnega društva Podnanos je v ponos, da so po številnih mesecih trdega dela le uspeli izpeljati vse snemalne dni in montažo, da je lahko v okviru občinskega praznika ob 100-letnici prve izvedbe Zdravice potekala predpremiera in premiera filma Zdravica.

Romanje mož in fantov treh domačih župnij
2017-11-04 08:00 - 17:00
Možem in fantom predlagam,
da si rezervirate soboto, 4. novembra,
in se odločite za romanje mož in fantov.
Letošnja romarska pot nas bo vodila v Laško in okolico.
Če bo šlo vse po naših željah, bomo v Laškem darovali sveto mašo,
si ogledali pivovarski muzej in samo pivovarno. Blizu je tudi kraj trpljenja – Huda jama.
Romanje je priložnost, da se srečamo, spoznamo in rečemo kakšno moško.

Prijave za romanje zbiramo do nedelje, 29. oktobra.
Več informacij o romanju mož in fantov bo objavljenih v prihodnji številki župnijskega glasila.

Evrovizijski zbor leta - Carmen manet v Podnanosu
2017-10-21 19:00 | Župnijska cerkev svetega Vida
PODNANOS, 21. oktober 2017 ob 19. uri
v župnijski cervi svetega Vida v Podnanosu.
Carmen manet, kar v latinščini pomeni pesem ostane,
je ženski pevski zbor nekdanjih dijakinj Gimnazije Kranj,
ki se udeležuje domačih in tujih tekmovanj.
Zbor je osvojil priznanja na tekmovanjih v Rivi del Garda in Riminiju (Italija),
Petrinji in Tuhlju (Hrvaška), Gvangdžuju (Kitajska) in v Montreuxu (Švica).
Zbor od leta 2011 vodi Primož Kerštanj.

Slovenski pevski zbor Carmen manet
je veliki zmagovalec tekmovanja in s tem si pridobil naziv
Evrovizijski zbor leta.
Tekmovanje je bilo namenjeno ljubiteljskim pevskim zborom iz držav članic EBU.
Slovenijo je pod vodstvom Primoža Kerštajna zastopalo 33 pevk.
https://www.youtube.com/watch?time_continue=1&v=yAQJrtpK-0s
PODNANOS, 21. oktober 2017 ob 19. uri
v župnijski cervi svetega Vida v Podnanosu.
Zaželjeni prostovoljni prispevki.
Lepo vabljeni!

TURISTIČNO DRUŠTVO PODNANOS

Gugalnik, Črni Vrh
2017-10-19 08:00 - 17:00
Dramska sekcija “Ga Pihnemo”,
ki deluje v okviru Turističnega društva Podnanos,
bo 29. 10. 2017
gostovala s predstavo Gugalnik v Črnem Vrhu.

Predstava bo potekala v njihovi kulturni dvorani ob 18. uri.

Zaključni koncert Komornega zbora Ipavska z zborovodjo Gary Graden
2017-10-15 20:00
Turistično društvo Podnanos, Komorni zbor Ipavska in Občina Vipava
vas vabita
v nedeljo, 15. oktobra 2017 ob 20.00 uri
na zaključni koncert
Komornega zbora Ipavska
in svetovno znanega zborovodje Gary Graden.
Koncert bo v župnjiski cerkvi sv. Vida v Podnanosu.
Lepo vabljeni!

Maša pri sveti Trojici
2017-10-15 08:00 - 17:00
Ložiška maša pri sveti Trojici
nedelja, 15. 10. 2017 ob 12:30 uri.

Lepo vabljeni.

Tačke rešujejo svet
2017-10-13 18:00
Tačke so pripravljene,
da nas obiščejo:
PODNANOS,
Kulturni dom,
petek, 13. oktober ob 18. uri.
Zgodba govori
o prijateljstvu, pogumu in o tem,
da si je vedno potrebno pomagati.

Se vidimo na predstavi!

8. Orehovanje
2017-10-08 15:00 - 17:00

Tek na Nanos
2017-10-08 10:00 - 17:00
V nedeljo, dne 8. oktobra 2017
bo Planinsko društvo Podnanos
izvedlo 20. tradicionalni Gorski tek na Nanos
v spomin Fabjana Furlana.
Vpis in zborno mesto bosta pred dvorano Vojkovega doma v Podnanosu, tu bodo tekmovalci tudi lahko parkirali svoja vozila. Prijaviti se bo mogoče od 8.30 do 9.30 ure. Startnina za odrasle bo 12,00 EUR, za otroke pa 6,00 EUR.
Nudijo vam tudi družinski popust v višini 20%!

Start bo v vasici Poreče ob 10. uri. Na lokalni cesti Poreče-Dobrava bo promet zaprt od 9.45 pa do 10.15. Po 300 metrih teka po lokalni cesti tekmovalci skrenejo na planinsko stezo. Na lokalno cesto Podnanos-Nanos (pri Koritu) pritečejo tekmovalci okoli 10. ure in 15. min. Po desnem robu ceste tečejo kakih 300 m, nato nadaljujejo ponovno po planinski stezi. V petem kilometru lokalne ceste pretečejo približno 500 metrov, zavijejo ponovno na planinsko stezo in v 7. kilometru ponovno prečkajo cesto (pri kapelici sv. Hieronima). Pot nadaljujejo po planinski poti do koče Agrarne skupnosti na Nanosu na nadmorski višini 820 m, kjer je tudi cilj.
Trasa je dolga 5700 m, z višinsko razliko 673 m.
Lokalna cesta Podnanos-Nanos bo zaprta od 9.45 do 11. ure.

Oblačila in opremo tekačev na cilj prepelje organizator, tekači pa se nazaj na start vrnejo v lastni režiji.
Za prevoz otrok in mladincev na start poskrbijo udeleženci sami.
Tek poteka v vsakem vremenu.
DODATNE INFORMACIJE: info@pd-podnanos.si in na GSM 040 154 260 – Irma Božič
Lepo vabljeni v čim večjem številu na Nanos!
VIR: http://www.pd-podnanos.si/

Romanje in romarski pohod na Sveto Goro
2017-10-01 10:00
Na praznik rožnovenske Matere Božje,
1. oktobra 2017,
bomo romali na Sveto Goro.
Tradicionalno romanje župnij
Podnanos, Podraga in Lozice
bomo obhajali s slovesno romarsko sveto mašo ob 10.00 in jo zaključili s petimi litanijami.

PD Podnanos in Župnija Podnanos
organizirata romarski pohod na Sveto Goro,
ki bo v nedeljo, 1.10.2017 v okviru vsakoletnega župnijskega romanja.
Iz Podnanosa se bomo z avtobusom odpeljali ob 7.00 uri do Prevala nad Solkanom, od koder bomo pot nadaljevali peš po lahki označeni poti do Sv. gore.
Po sv. maši se bomo na izhodišče vrnili skozi rove in kaverne I. svetovne vojne.
Pot je primerna tudi za družine z otroci.
Prijave: g. Tomaž Kodrič (041 415 995) do 24.9.2017
Oprema: primerna obutev in naglavna svetilka
Info: Simon Marolt (031 321 668)

Lepo vabljeni!

Dobrodelni koncert v Podnanosu
2017-09-30 19:00
Dobrodelni koncert za obnovo strehe na cerkvi sv. Vida
PGD PODNANOS in domači ansambli: DŽUMBUS Band, ANSAMBEL KIMEL in ANSAMBEL ŠEMBIDCI vabijo na dobrodelni koncert za obnovo strehe na župnijski cerkvi sv. Vida v Podnanosu,
ki bo v soboto, 30. septembra, ob 19.00
pri zvoniku cerkve sv. Vida (v primeru dežja v dvorani).
Nastopali bodo:
– brata TINE IN JURE ter JAKOB IN MATIC
– gostujoči ANSAMBEL AMATERJI
– domači ansambli DZUMBUS, ANSAMBEL KIMEL in ŠEMBIDCI
– PGD PODNANOS.
Koncert bo povezovala Mateja Rosa. Po koncertu bo zabava s plesom.
Lepo vabljeni in hvala za sodelovanje in darovane darove!

Šagra v Vipavskem Križu
2017-09-17 17:00
V nedeljo, 17. 9. 2017, v Vipavskem Križu praznujejo šagro.
Ob 17. uri bodo v župnijski cerkvi litanije.
Po litanijah bo sledil ogled igrano dokumentarnega filma Zdravica.

Zdravica je igrano-dokumentarni film izpod okrilja TD Podnanos, Občine Vipava in DD Studia. Njegov namen je predstaviti javnosti neznano zgodbo o nastanku Zdravljice kot pesmi in slovenske himne. Kot govorci v filmu bodo spregovoril Boris Pahor, Zoran Predin, reper Zlatko, Tina Maze, dr. Zoran Božič, mag. Patricija Verbole in Ivo Jelerčič. Film ne bo služil kot zgolj “učbenik”, ne bo domoljubna farsa, marveč bo s dovolj odprtosti tudi nas same spraševal, kaj za nas pomeni univerzalno sporočilo Zdravljice.
ZDRAVICA(2017)
Produkcija: DD Studio Produkcija
Koprodukcija: TD Podnanos
Podprto s strani: Občine Vipava
Režija: Nejc Furlan
Direktor fotografije: Dominik Vrčon
Producent: Stojan Vitežnik
Snemalci: Dominik Vrčon, Alen Slejko, Luka Slejko, Matic Slemič, Jan Skočaj
Snemalec zvoka: Lara Štefančič
Asistenti snemanja zvoka: Irenej Vrčon, Rok Lavrenčič
Montaža: Dominik Vrčon
Asistent/best boy: Marjan Vovk, Irenej Vrčon
Scenografija & kostumografija: Lara Štefančič
Obdelava zvoka: Matjaž Puc
Glasba: Andrej Kobal
Koordinacija statistov – Jožica Kodre
Odnosi z javnostjo – Stojan Vitežnik
Svetovanje pri nemškem jeziku – Mateja Gaber
Šofer: Marjan Vovk
Catering: TD Podnanos; Damijana Vitežnik, Erik Vitežnik, Žan Božič
IGRAJO:
Stanko Premrl mlajši – Dejan Slokar
Stanko Premrl starejši – Ljubo Frelih
Matija Vrtovec – Vasilij Starc
France Prešeren – Bruno Andlovec
Oče – Marjan Vovk
Mati – Lucija Žgur
Gospodinja – Ivica Petrič
Sestra 1 – Tereza Vitežnik
Sestra 2 – Andreja Trošt Pižent
Otrok 1 – Klara Nabergoj
Otrok 2 – Ema Nabergoj
Otrok 3 – Petra Vitežnik
Premrlov prijatelj iz Dunaja – Blaž Gantar
Župnik – Silvan Bratož
Gostilničar – Valter Pipan
Premrlov prijatelj 1 – Miha Božič
Premrlov prijatelj 2 – Tine Božič
Premrlov prijatelj 3 – Matija Fabčič
Premrlov prijatelj 4 – Martin Fabčič
http://www.ddstudio-production.com/
http://www.tic-podnanos.si/
http://www.vipava.si/

Maša pri sv. Hieronimu
2017-09-17 12:00 - 17:00
Vabimo vas na Nanos k sv. Hieronimu,
kjer bo 17. septembera žegnanjska maša ob 12.00 uri.
Lepo vabljeni na Nanos.

Vipavska trgatev 2017
2017-09-08 08:00 - 2017-09-10 17:00
Vipavska trgatev 2017
– prireditev s tradicijo!
Organizator letošnje Vipavske trgatve
Damfest
je pripravil zanimiv program:

Petek, 8.9.2017
LEONARDO DA VINCI V VIPAVI
– predstavitev projekta nove evropske kulturne poti (konferenca);
Dvorec Lanthieri v Vipavi ob 10.00,
vstop prost

RADA IGRAM NOGOMET, IN TI?
Festivalni dan nogometa za dekleta do 15 let;
zelenica vojaškega stadiona v Vipavi ob 17.00.

Z organizacijo omenjenega dogodka želijo v ND Primorje, NZS in MNZ Nova Gorica čim več dekletom predstaviti nogomet kot eno od oblik za zdravo in kakovostno preživljanje prostega časa
Na festivalnem dnevu nogometa lahko sodelujejo deklice do 15 let, predznanje nogometnih veščin pa ni potrebno, saj festivalni dan temelji na spoznavanju nogometne igre ob zabavnih, sproščenih in zanimivih igrah z nogometno žogo. Vstop je prost, potrebna je le športna oprema, vsaka udeleženka prejme darilo.
Več informacij na 040/383-168.
ABBA MIA!
Glasbeni spektakel, atrij dvorca Lanthieri v Vipavi ob 20.00.
Vstopnina 5 EUR.

ABBA Mia! je ABBA tribute glasbena skupina iz Ljubljane in je v Sloveniji prva in edina z Abba Tribute programom. Celoten show je izveden popolnoma v živo, kar je dodatna prednost. Z odličnim nastopom, bleščečo kostumografijo ter profesionalnim ozvočenjem in razsvetljavo vas bo skupina vrnila v čas disko krogel, svetlečih oblačil in predvsem zlatega obdobja odlične disko glasbe.
Fenomen švedske skupine ABBA se je začel pred 40 leti, ko je zasedba 2 fantov in 2 deklet postala ena najbolj prepoznavnih in priljubljenih skupin v zgodovini popularne glasbe. Na evropski in svetovni glasbeni sceni so se prvič pojavili z zmago na tekmovanju za pesem Evrovizije 1974 s skladbo Waterloo, ki sta ji leta 1975 sledili še uspešnici SOS in Mamma Mia. Tako se je začel izjemen uspeh skupine, ki je redno dosegala vrhove svetovnih radijskih lestvic in navdihnila mnoge, njihove pesmi pa so zaživele tudi v svetovno znanem muzikalu Mamma Mia. Tudi 40 let po ustanovitvi in 30 let po prenehanju delovanja skupine njihova popularnost ni zbledela, njihove brezčasne uspešnice pa so po celem svetu popularne še danes.
V programu skupine ABBA Mia! je tako preko 30 uspešnic, ki se še vedno vrtijo po svetovnih radijskih valovih (Waterloo, Mamma Mia, Knowing me Knowing you, Dancing Queen, Chiquitita, SOS, Voulez Vouz… in številne druge). ABBA Mia! vsem generacijam pričara košček nostalgije in večer odličnega plesnega vzdušja s show programom v živo!

Sobota 9.9.2017
KOLESARSKA DIRKA VIPAVA-NANOS
Glavni trg v Vipavi

Dirka šteje za Pokal Slovenije v vzponu za kategorije amaterji, ženske in masters.
Na dirki lahko nastopijo vsi kolesarji, tudi brez licenc in klubov.
Prijave med 8.00 in 9.30 na starten mestu na trgu v Vipavi, start ob 10.00.
Več informacij na Kolesarski klub Izvir Vipava, 040/557-305 (Uroš).
OTROŠKE USTVARJALNE DELAVNICE IN ANIMACIJE
Glavni trg, Vipava – park, od 14h dalje, vstop prost.

VEČERNI PROGRAM
– KONCERTI, Glavni trg, Vipava, od 20.00 dalje, vstopnina 5 EUR
D&D ACOUSTIC: vsem domačinom znana dvojčka,
ki bosta poskrbela za pravo ogrevanje z večnimi glasbenimi uspešnicami.
HELP! a Beatles Tribute Band
– bodo zagotovo poskrbeli za veselo vzdušje in plesne ritme legendarnih
The Beatles – koncert, ki bo navdušil vse generacije in ga absolutno ne smeš zamuditi!
S.A.R.S.ov večini ni potrebno posebej predstavljati,
saj jih poznamo vsi. Trenutno zelo priljubljena srbska skupina iz Beograda
prihaja v prestolnico žlahtne kapljice
– poskrbeli bomo, da bodo navdušeni nad našim vinom, v zameno obljubljajo nepozaben žur!

Nedelja, 10.9.2017
– VSTOP PROST
KMEČKA TRŽNICA, Glavni trg, Vipava, od 10h dalje.
DAN ODPRTIH VRAT, TIC Vipava in Vinoteka Vipava, (10h – 19h)
OTROŠKE USTVARJALNE DELAVNICE IN ANIMACIJE
Glavni trg, Vipava – park, od 14h dalje.
OTROŠKI PROGRAM Z DAMJANO GOLAVŠEK
Glavni trg, Vipava, ob 14.00.
KRONANJE VIPAVSKE VINSKE KRALJICE, PODELITEV LISTIN ODLIČNOSTI ZA NAJBOLJE OCENJENA VINA, RAZGLASITEV PROTOKOLARNEGA VINA OBČINE VIPAVA (Glavni trg, ob 16h)
PREDSTAVITEV PROTOKOLARNEGA VINA OBČINE VIPAVA (Vinoteka Vipava, od 17h do 19h)
OGLED VINARSKEGA MUZEJA (dorec Lanthieri, od 17h do 19h)
PRIMORSKI FANTJE ob 17.00
Primorski fantje so doma iz Škofij, Izole, Kort, Klanca in Ajdovščine, zato ni čudno, da v njihovi glasbi začutiš morje, sonce, ljubezen, mediteranski temperament, optimizem in voljo do življenja.
Ker v svojih nastopih uživajo najprej sami, vložijo v to neverjetno veliko pozitivne energije, pa naj bo to v narodno-zavani glasbi, plesni glasbi, večno zelenih melodijah, popu, rocku ali turbofolku.

BENEŠKI FANTJE ob 20.00
Beneški fantje so najstarejši še delujoči ansambel v Sloveniji. Delovati so pričeli davnega leta 1952, kar pomeni, da so aktivni neprekinjeno že več kot petinšestdeset let. Leta 1951 se je pričela v radijskem programu takratnega Radia Ljubljana redna oddaja »Za beneške Slovence«, ki jo je vodil Edi Bucovaz. Prav za potrebe te oddaje je bil ansambel tudi ustanovljen. Po prvih radijskih oddajah je kmalu pričel prirejati koncerte širom Slovenije in v tujini. V vseh teh letih je imel ansambel več kot 11.000 javnih nastopov. Posnel je preko 200 skladb na ploščah, kasetah in zgoščenkah.
Naj naštejemo nekaj uspešnic: Rdeči cvet, S kitaro po svetu, Vince rumeno, Zvezde žarijo, Pesem slovesa, Joži, Joži, Jožica, Oči zelene, Zlati dečki, Kdor je dobre volje, Cikorja an kafé, Olin bevi, z najnovejše zgoščenke, posnete ob 55. obletnici ansambla, pa so znane uspešnice: Lunca beneška, O c’e biel cis cjel a Udin, Cigančica idr., ki jih ljudje z veseljem poslušajo in prepevajo z ansamblom. Uspešnica Rdeči cvet je bila leta 2002 na izboru »najviže stoletja« v Celju uvrščena na tretje mesto.
Gradivo za svoj program so člani ansambla črpali iz zakladnice beneških in furlanskih narodnih napevov, veliko skladali sami ali pa so zanje skladali drugi komponisti. Vse pesmi so večinoma v beneškem stilu.
Predviden zaključek prireditve v nedeljo ob 24.00.

Lepo vabljeni!
Organizator dogodka: DAMFEST
VIR: fotografije z ineterneta
BEsedilo: TIC Vipava

Maša pri sv. Hieronimu
2017-09-03 12:00 - 17:00
Vabimo vas na Nanos k sv. Hieronimu,
kjer bo 3. septembera v čast sv. Egidiju sveta maša ob 12.00 uri.
Lepo vabljeni na Nanos.

Iztok Mlakar: Pašjon, Podnanos
2017-09-02 20:30
Občina Vipava, TRG Vipava in TD Podnanos
PREDSTAVA ODPADE ZARADI BOLEZNI V ANSAMBLU
Hvala za razumevanje.
TURISTIČNO DRUŠTVO PODNANOS

Predstava traja 2 uri in 15 minut in ima odmor.

KOPRODUKCIJA: Gledališče Koper

Režiser
Vito Taufer
Scenograf
Voranc Kumar
Kostumografinja
Barbara Stupica
Avtor glasbe
Iztok Mlakar
Oblikovalec svetlobe
Jaka Varmuž
Asistentka režiserja
Zala Sajko
Asistentka kostumografinje
Anja Ukovič

IGRAJO

Hudič
Iztok Mlakar
Jezus
Žiga Udir
Boltežar, Jožef, Janez Krstnik, Ivana, Revež, Poncij Pilat
Radoš Bolčina
Gašpar, Farizej, Bogataš
Igor Štamulak
Miha, Saducej, Hrom
Gorazd Žilavec
Angel, Mati, Slep, Suzana
Rok Matek
Marija, Magdalena
Tjaša Hrovat / Patrizia Jurinčič Finžgar
Oče, Juda, Vojak
Matija Rupel / Nejc Cijan Garlatti
Instrumentalni trio
David Trebižan, David Šuligoj, Roman Kobal

O DELU
Iztok Mlakar je tokrat vir navdiha iskal v samem Svetem pismu Nove zaveze, v življenju Jezusa Kristusa. Čeprav naslov Pašjon neposredno aludira na formo srednjeveške duhovne drame, ki je lahko vsebovala tudi komične elemente, Iztok Mlakar izpiše Kristusovo življenje, delovanje in trpljenje v svojem unikatnem komičnem žanru z značilnim narečnim govorom in prepletom dramskih prizorov s songi.
Besedilo je napisano z vsem spoštovanjem do svetopisemskega izročila, saj Iztok Mlakar pri pisanju za oder enako kot v svojih songih razpostavlja človeške vrline in »vrline« rahločutno, z ostrim švrkanjem, a vselej tudi s srčnim razumevanjem. Ko tokrat izpisuje svoje videnje in razumevanje enega temeljnih besedil zahodne civilizacije, se mu pod peresom oblikuje gibek, duhovit in bister dialog ter polnokrvne figure, zemeljske in izrazito zdajšnje – ne glede na to, ali so to človeške figure, trije kralji, Jožef, Marija, farizej, saducej, Janez Krstnik, Marija Magdalena, Juda …, ali mistične, Jezus, angel ali hudič.
Avtor se seveda ob soočenju z religiozno in zgodovinsko temo ozira nazaj s točke, kjer se nahajamo danes. Ključno ob ugledališčenju Jezusovega življenja je nenazadnje prav vprašanje, kako bi odrešenika in njegove vrednote danes sprejeli, ko je družba enako razslojena na obubožane in bogato družbeno elito. Koga bi Jezusova ljubezen prevzela, navdihnila z upanjem, očarala … koga prestrašila in ogrozila? Kdo bi mu želel slediti, kdo ga izrabiti, kdo križati?
Igralec Iztok Mlakar je kot dramski pisec debitiral leta 2007 z burko Duohtar pod mus!, ki je prejela več nagrad, doživela izjemen sprejem in več kot dvesto ponovitev. Leta 2011 je na podobno pot žlahtne uspešnice stopila tudi njegova druga igra, burkaška moraliteta Sljehrnik. Tako kot Duohtar pod mus! in Sljehnrik bo tudi uprizoritev Pašjona nastala v koprodukciji z Gledališčem Koper in v režiji Vita Tauferja. Poleg igralcev obeh gledališč bo tudi tokrat sodeloval glasbeni trio.

Lepo vabljeni v Podnanos, rojstni kraj slovenske himne.
Več informacij: TIC Podnanos
VIR: https://www.sng-ng.si/repertoar/premiere/2015061813390391/

Večer pod lipo, Lozice: BeeGeesus, a cappella gospel zbor
2017-08-27 19:00
Občina Vipava, TRG Vipava in Društvo Zdravljica
vas vabijo na
Večer pod lipo,
BeeGeesus, a cappella gospel zbor

27. 8. 2017 ob 19. uri
Lozice, pred župniščem

Koncert Poletna noč
2017-08-26 20:00
Občina Vipava in TRG Vipava
vas vabita na prireditve
v okviru poletnih prireditev na Vipavskem.
Koncert
Poletna noč
26. avgust 2017 ob 20.00 uri,
Vipava, Trg Pavla Rušta

Nastopajoči:
Tjaša Fajdiga, vokal,
Anže Vrabec, klavir,
Erik Čebokli, bas kitara,
Pavel Čebašek, bobni

Mojca Lavrenčič, čembalo in Tamburjaši
2017-08-20 18:00
Občina Vipava in TRG Vipava
vas vabita na koncert
Mojca Lavrenčič, čembalo in Tamburjaši.
Foto: radio Koper
Prireditev poteka v okviru poletnih prireditev na Vipavskem.
Nedelja, 20. avgust 2017 ob 18.00 uri
Zemono

Maša na Nanosu
2017-08-20 12:00 - 17:00
Vabimo vas na Nanos k sv. Hieronimu,
kjer bo 20. avgusta šmarna maša ob 12.00 uri.
Lepo vabljeni na Nanos.

33. planinski tabor Jezersko 2017
2017-07-29 09:00 - 2017-08-05 16:00
PD Podnanos in mladinski odsek PD Podnanos
organizirata 33. planinski tabor.
Podali se bomo na Jezersko.
Tabor je namenjen otrokom od končanega 2. razreda dalje.
JEZERSKO
Zgornje Jezersko je vas v severni Sloveniji, ki je obdana z gorami iz skupine Kamniško-Savinjskih Alp. Kraj je simbol neokrnjene narave z odlično lego za izvajanje različnih aktivnosti v naravi. Taborni prostor se nahaja v neposredni bližini Planšarskega jezera, ki je še ena zanimivost Jezerskega.
ODHOD IN PRIHOD
Odhod iz Podnanosa: 29. julija 2017 ob 9.00 izpred kulturnega doma.
Prihod v Podnanos: 5. avgusta 2017 okrog 16.00.

CENA
Cena tabora je 90 + 7 EUR. Za vsakega naslednjega otroka v družini pa 60 + 7 EUR.
V ceno so vključeni stroški prevoza na tabor in nazaj, vsi stroški bivanja, prehrane in malice za na pohod.
7 evrov predstavlja članarino. Vsem tistim otrokom, ki imajo že vnaprej plačano članarino, plačilo le-te ni potrebno.
Vsak otrok, ki se udeleži tabora mora imeti plačano članarino za tekoče leto (Ta naj bo plačana najkasneje do 15.7.2017).

PLAČILO
Priporočamo plačilo preko plačilnega naloga UPN na transakcijski račun ali po dogovoru. Na plačilni nalog UPN poleg prejemnika (PD Podnanos) in zneska izpolnite še:

ime in priimek udeleženca (otroka)
namen plačila: tabor JEZERSKO
TRR: 04751 – 0000 314 379
referenca: 00 2017

NA LETOŠNJEM TABORJENJU TE ČAKA:
Ležanje v spalni vreči in posedanje okrog tabornega ognja, osvajanje vrhov, orientacijski tek, družabne igre in delavnice, planinski krst, kopanje v jezeru, igranje odbojke, spoznavanje novih prijateljev…

Utrinki iz taborjenja, 2013

PRIJAVE IN INFORMACIJE
Prijavnice oddate najkasneje do 9.7. 2017.
Lahko se prijavite:

Preko spletne strani PD Podnanos: Prijava
pošljete po pošti na naslov: PD Podnanos, Podnanos 71, 5272 Podnanos, s pripisom »TABOR JEZERSKO«
ali pošljete na elektronski naslov: info@pd-podnanos.si (s pripisom vseh podatkov, ki so na prijavnici).

Dodatne informacije:

Predsednik društva: Sandi Nabergoj (041 961 598)
Tajnica: Irma Božič (040 154 260)
Vodja tabora: Miha Božič (040 846 279)

SEZNAM OBVEZNE OPREME

Nahrbtnik (primeren starosti otroka)
Termovelur,
Več parov dolgih hlač in majic!
Anorak, bunda, kapa, dežnik
Planinski čevlji z dobrim podplatom, telovadni copati, obutev za v taboru
8-10 parov nogavic
Kratke hlače
Majice s kratkimi rokavi
Kopalke
Perilo za 8 dni
Robci
Spalna vreča, ležalna blazina , po potrebi še dodatna odeja
Baterijska svetilka
Plastenke za vodo, posoda za hrano, jedilni pribor (nož, vilice)
Pribor za osebno higieno
Obliži za žulje (obvezno!)
Zaščita pred soncem (pokrivalo, sončna krema) in klopi
Članska izkaznica (s plačano članarino), izkaznica Mladi planinec
Pisalni pribor
Osebni dokument, zdravstvena izkaznica in nekaj denarja za osebne potrebe

* zaradi možnosti dežja priporočamo, da so oblačila v potovalni torbi spakirana v najlon vrečkah.

ROCK BATUJE 2017
2017-07-28 20:00
ROCK BATUJE PO PETNAJSTIH LETIH KONČUJE SVOJO POT
28. julija
se bo v Športnem parku v Batujah
odvila ena najodmevnejših poletnih prireditev na Primorskem,
koncert Rock Batuje.
Tradicionalni dogodek, ki poteka letos že 15. leto,
bo s svojo pestro glasbeno ponudbo pričaral
občinstvu nepozaben večer,
ki bo hkrati tudi zadnji.
Letošnje zvezde večera bodo skupine Mi2,
Tabu, Zmelkoow in domača skupina Skalp.
Rdeča nit večera pa je v rokah DJ Riki-ja.
Zadnji julijski vikend, bodo obiskovalci po 20.00 uri užili polno mero dobre glasbe. Otvoritev večera bo pripadla lokalni skupini Unitisti, ki bodo občinstvo ogrevali pred nastopom glavnih akterjev tega večera. Na batujski oder bodo prvič stopili skupini Tabu in Mi2. Prvi polnijo dvorane s svojo neuničljivo odrsko energijo in iskrenostjo, ki ne pušča dvomov o eni najboljših glasbenih skupin v Sloveniji, drugi pa so preprosti Štajerci iz Rogatca, ki imajo za seboj že več kot 1.000 koncertov, vso svojo igrivost, humor, zajebancije in resne debate pa so strnili na sedmih albumih, ki pričajo o njihovi veličini.

Po dolgih trinajstih letih se v Batuje vračajo Zmelkoow, ki bodo predstavili svoj aktualni album Pionirji Divergentnega Marketinga, seveda pa ne bodo manjkale niti stare uspešnice iz železnega repertoarja. Kot pa se za konec spodobi, bodo zadnji ton zaigrali domačini Skalp, zaradi katerih se je neverjetna pot prireditve Rock Batuje sploh začela.
Rock Batuje je pomemben glasbeni dogodek v Vipavski dolini, ki je v vseh teh letih privabljal obiskovalce iz širše okolice, kar nekaj pa tudi iz tujine. Vse delo okrog prireditve temelji na prostovoljnem delu marljivih domačinov in njihovih prijateljev, brez katerih ta prireditev sploh ne bi obstajala. 15 letno obdobje trdega dela, neprestanih bitk z vremenom, dopusti, negotovostjo, pesimizmom, vzponi in padci, trendi sodobne glasbe in birokracijo je med Batujci spletla neuničljivo vez. V vseh teh letih so se rojevala nova prijateljstva, zveze, zakoni in tudi naraščaji, ki so združili celotno vas, da je za to prireditev dihala kot eno. Zato je letošnji koncert še toliko bolj čustven, saj bo 15 obletnica tudi zadnja.
Foto: Jože Bojec, Primorske Novice
Ker je namen koncerta uživanje ob prijetni glasbi, je tudi vstopnina temu primerna, saj je cena vstopnic v predprodaji 8 eur, na dan koncerta pa 10 eur do 22. ure, kasneje pa 12 eur. Poskrbljeno bo tudi za motoriste, ki bodo imeli posebej zanje ograjen parkirni prostor tik ob prizorišču, za vse utrujene pa bo možno brezplačno kampiranje v ograjenem prostoru z pitno vodo.
Več informacij: www.rockbatuje.com ali na facebook strani: www.facebook.com/rock.batuje

Koncert skupine RAST XLVI z gosti KD "Vipavski tamburaši" in skupino Planta
2017-07-26 20:00
Občina Vipava in TRG Vipava
vas vabita na prireditve
v okviru poletnih prireditev na Vipavskem.
Koncert skupine RAST XLVI
z gosti KD “Vipavski tamburaši” in skupino Planta.

Kampu Tura, Gradišče pri Vipavi,
v sredo, 26.7.2017 s pričetkom ob 20.uri.
Ne zamudite tega enkratnega dogodka argentinskih slovencev.
Vljudno vabljeni.

VIR: TIC Vipava
Fotografija: https://www.mojaobcina.si/vipava/novice/solstvo/obisk-slovenskih-maturantov-iz-argentine-rast-xlvi.html
https://www.google.si/search?biw=869&bih=469&tbm=isch&sa=1&q=tambura%C5%A1i++vipava&oq=tambura%C5%A1i++vipava&gs_l=psy-ab.3…13422.13422.0.13652.1.1.0.0.0.0.88.88.1.1.0….0…1.1.64.psy-ab..0.0.0.gU6BzrWJjV4#imgrc=iprcIklOzNXSIM:

Maša pri sv. Hieronimu na Nanosu
2017-07-23 12:00 - 17:00
Vabimo vas na Nanos k sv. Hieronimu,
kjer bo 23. julija v čast sv. Ani sveta maša ob 12.00 uri.

Lepo vabljeni na Nanos.

Na Triglav s PD Podanos 2017
2017-07-22 - 2017-07-23
Sobota 22.7.: Odhod avtobusa iz Podnanosa ob 4:00. Prihod na izhodišče v dolino Krme, ob zmernem vzpenjanju steze mimo planine Zadnja Krma, čez Kalvarijo do koče na Kredarici. Kdor bo želel bo lahko tu končal svoj vzpon. Nadaljevanje v popolni tehnični opremi na vrh Triglava, spust nazaj do Kredarice. Nočitev.
Nedelja, 23.7.: Vstajanje ob 6:00. Spust do koče Planika in nadaljevanje pohoda v smeri Pokljuke. Mimo Vodnikovega doma na Velem polju, čez planino Jezerce do Rudnega polja, kjer nas bo čakal avtobus. Povratek domov v večernih urah.
Zahtevnost: Zelo zahtevna planinska pot, potrebna tehnična oprema za varovanje, dobra kondicijska pripravljenost.

Čas hoje:
prvi dan 7-8 ur
drugi dan 6 ur
Oprema: Visoki planinski čevlji, plezalni pas, samovarovalni komplet, čelada, oblačila za sončno vreme in primer slabega vremena, nahrbtnik, krema za sončenje, pokrivalo, prva pomoč, malica za oba dneva ( v koči možen topel obrok) in zadostna količina tekočine (vsaj 2 litra)

Za vse udeležence bo organizirana pripravljalna tura! Povzpeli se bomo po Furlanovi poti na vrh Gradiške ture v soboto 8.7.2017 ob 7:00 ali v petek 14.7. ob 18:00. Po dogovoru z vodjo izleta lahko tudi drug termin.
Kdor se pripravljalne ture ne udeleži ne bo mogel na izlet!
PD Podnanos ima na voljo za izposojo 15 kompletov tehnične opreme za varovanje.
Info: Simon Marolt (031 321 668)
Cena izleta: 40€ (v ceni vključen avtobusni prevoz in nočitev v primeru 40 udeležencev)
Poravnana mora biti članarina PZS za leto 2017.
Več informacij in prijave: Miha Božič (040 846 279), Sandi Nabergoj (041 961 598)
Prijave do 8.7.2017!
Število prijav je omejeno na 40.
VIR: http://www.pd-podnanos.si/triglav-2863m/

Repriza filma Zdravica
2017-07-15 21:00 - 23:00
Vabljeni na reprizo
igrano-dokumentarnega filma
“Zdravica,”
ki govori o nastanku slovenske himne.
Podnanos, trg pred cerkvijo sv. Vida, 15. 7. 2017 ob 21. uri.

Zdravica je igrano-dokumentarni film izpod okrilja TD Podnanos, Občine Vipava in DD Studia. Njegov namen je predstaviti javnosti neznano zgodbo o nastanku Zdravljice kot pesmi in slovenske himne. Kot govorci v filmu bodo spregovoril Boris Pahor, Zoran Predin, reper Zlatko, Tina Maze, dr. Zoran Božič, mag. Patricija Verbole in Ivo Jelerčič. Film ne bo služil kot zgolj “učbenik”, ne bo domoljubna farsa, marveč bo s dovolj odprtosti tudi nas same spraševal, kaj za nas pomeni univerzalno sporočilo Zdravljice.
ZDRAVICA(2017)
Produkcija: DD Studio Produkcija
Koprodukcija: TD Podnanos
Podprto s strani: Občine Vipava
Režija: Nejc Furlan
Direktor fotografije: Dominik Vrčon
Producent: Stojan Vitežnik
Snemalci: Dominik Vrčon, Alen Slejko, Luka Slejko, Matic Slemič, Jan Skočaj
Snemalec zvoka: Lara Štefančič
Asistenti snemanja zvoka: Irenej Vrčon, Rok Lavrenčič
Montaža: Dominik Vrčon
Asistent/best boy: Marjan Vovk, Irenej Vrčon
Scenografija & kostumografija: Lara Štefančič
Obdelava zvoka: Matjaž Puc
Glasba: Andrej Kobal
Koordinacija statistov – Jožica Kodre
Odnosi z javnostjo – Stojan Vitežnik
Svetovanje pri nemškem jeziku – Mateja Gaber
Šofer: Marjan Vovk
Catering: TD Podnanos; Damijana Vitežnik, Erik Vitežnik, Žan Božič
IGRAJO:
Stanko Premrl mlajši – Dejan Slokar
Stanko Premrl starejši – Ljubo Frelih
Matija Vrtovec – Vasilij Starc
France Prešeren – Bruno Andlovec
Oče – Marjan Vovk
Mati – Lucija Žgur
Gospodinja – Ivica Petrič
Sestra 1 – Tereza Vitežnik
Sestra 2 – Andreja Trošt Pižent
Otrok 1 – Klara Nabergoj
Otrok 2 – Ema Nabergoj
Otrok 3 – Petra Vitežnik
Premrlov prijatelj iz Dunaja – Blaž Gantar
Župnik – Silvan Bratož
Gostilničar – Valter Pipan
Premrlov prijatelj 1 – Miha Božič
Premrlov prijatelj 2 – Tine Božič
Premrlov prijatelj 3 – Matija Fabčič
Premrlov prijatelj 4 – Martin Fabčič
http://www.ddstudio-production.com/
http://www.tic-podnanos.si/
http://www.vipava.si/
Vstopnina 5€.
